Anexa nr. 1 la HCL. NR. 8/28.02.2025
ACTUL ADIȚIONAL nr. 2
la  Contractul nr. 10/19.06.2024 de delegare a gestiunii, prin achiziție publică de servicii, a activităților de sortare, tratare mecano-biologică și depozitare a deșeurilor municipale din Zona 2 de colectare a Județului Constanța, fără punerea la dispoziție a infrastructurii

Încheiat astăzi, ___________, între:
Asociația de Dezvoltare Intercomunitară ”Dobrogea”, cu sediul în municipiul Constanța, Aleea Magnoliei nr.2, bl.L4, et.2, camera 205, Județul Constanța, înregistrată în Registrul Asociațiilor și Fundațiilor aflat la grefa Judecătoriei Constanța cu nr. 41/09.06.2009, C.I.F. RO26470391 și cont bancar (IBAN) RO 48 RNCB 0114 1190 6079 0001, deschis la B.C.R. Constanța – sucursala Mamaia, prin reprezentant legal, Ionela-Marilena Costache, în calitate de Președinte, 
în numele şi pe seama unităților administrativ-teritoriale membre: 
Județul Constanța;
Orașele: Eforie, Techirghiol, Negru-Vodă 
Comunele: Amzacea, Bărăganu, Cerchezu, Cumpăna, Chirnogeni, Comana, Mereni, Pecineaga, Topraisar, Tuzla, aceste unităţi administrativ-teritoriale având împreună calitatea de delegatar, denumită în cele ce urmează „Delegatar”, pe de o parte,
şi
[bookmark: _Hlk153789802]IRIDEX GROUP SALUBRIZARE S.R.L., cu sediul social în Municipiul București, Șoseaua București-Ploiești nr. 9-13, etaj 2, sectorul 1,  înregistrată la Oficiul Registrului Comerțului de pe lângă Tribunalul București sub numărul J40/1256/2022, cod unic de înregistrare RO24342060, cont RO93TREZ7005069XXX014690 deschis la Trezoreria Municipiului București, reprezentată de Anghel Dan-Tiberiu, având funcția de Director general, în calitate de delegat, denumită în cele ce urmează „Delegat”, pe de altă parte,
Preambul
Având în vedere:
1. OUG nr. 133/2022 pentru modificarea și completarea O.U.G. nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006;
2. Modificările prevăzute în prezentul act adițional sunt în conformitate cu dispozițiile art. 221 alin. (1) lit. c) din Legea nr. 98/2016 privind achizițiile publice, cu modificările și completările ulterioare.
Părțile au convenit modificarea Contractului nr. 10/19.06.2024, după cum urmează:
[bookmark: _Hlk157085575]Art. 1. La art. 2 – OBIECTUL CONTRACTULUI se adaugă alin. (11) care va avea următorul conținut:
”(11) Prin excepție de la art. 2 alin. (1) lit. a), până la începerea operării Stației de Sortare Cumpăna, deșeurile de hârtie, carton, metal, plastic și sticlă colectate separat din deșeurile municipale de pe aria U.A.T. Cumpăna vor fi sortate în Stația de Sortare din cadrul CMID Costinești.”
Art. 2. Se modifică art. 12 – FLUXUL DEȘEURILOR alin. 3 lit. a) după cum urmează:
”a) la stația de sortare deseuri din cadrul CMID Costinesti, conform Caietului de sarcini provenind din toate unitățile administrativ-teritoriale din zona 2 de colectare, excepție făcând deșeurile provenite din Comuna Cumpăna;” 
Art. 3. La art. 12 – FLUXUL DEȘEURILOR se adaugă alin. (31) care va avea următorul conținut:
”(31) Până la începerea operării Stației de Sortare Cumpăna, delegatul va primi la Stația de Sortare din cadrul CMID Coștinești deșeurile de hârtie, carton, metal, plastic și sticlă provenite din Comuna Cumpăna.”
Art. 4. Se modifică art. 19 – ASIGURĂRI alin. (1) lit.a) si alin. (4) după cum urmează:
”(1) a) Asigurarea de bunuri, ce va acoperi toate riscurile cu privire la pierderi fizice sau daune aduse infrastructurii aferente serviciului, dacă este cazul”.
”(4) Delegatul se va asigura că asigurarea care privește răspunderea civilă a Delegatului conține prevederi prin care se solicită asiguratorului ca în termen de 30 (treizeci) de zile să adreseze o notificare Delegatarului înainte de orice anulare sau modificare semnificativă a poliței în cauză. Primirea de către Delegatar a acestor notificări nu va exonera Delegatul de nicio obligație, responsabilitate sau răspundere contractuală sau legală.”
Art. 5. Celelalte clauze ale Contractului nr. 10/19.06.2024 rămân neschimbate.
Prezentul Act adițional a fost încheiat în limba română astăzi, _____________, în 2 (două) exemplare originale, câte unul pentru fiecare parte.

	Delegatar
	Delegat

	Asociația de Dezvoltare Intercomunitară ”Dobrogea”
	IRIDEX GROUP SALUBRIZARE S.R.L.

	Președinte
	Administrator

	Ionela-Marilena COSTACHE
	Dan-Tiberiu ANGHEL



PREȘEDINTE DE ȘEDINȚĂ,                     CONTRASEMNEAZĂ PENTRU LEGALITATE,
Gheorghe CUPEȘ                         SECRETARUL GENERAL AL COMUNEI CHIRNOGENI,
                                                       Claudia DAN

2

